Leonardo Conti

Leonardo Conti (født 24. august 1900 i Lugano, død 6. oktober 1945 i Nürnberg) var en sveitsiskfødt tysk nazi-lege og nasjonalsosialistisk politiker. Han var rikshelsefører (Reichsgesundheitsführer), president for Reichsärztekammer, leder for Nationalsozialistischer Deutscher Ärztebund, statssekretær i innenriksministeriet, Obergruppenführer (general) i SS og sjef for Hauptamt für Volksgesundheit.

Han ble født i den italienskspråklige delen av Sveits som sønn av sveitsisk far og tysk mor. Hans mor, Nanna Conti, var riksjordmorfører under nasjonalsosialismen. Han fikk tysk statsborgerskap i 1915 og fullførte gymnaset der.

Han begynte medisinstudier i Berlin i 1919 og ble også politisk aktiv. Han deltok i Kappkuppet i 1920 og var medlem av frikorps. Han ble medlem av SA i 1923 og ble deres første lege. Han tok doktorgraden i 1925 med avhandlingen Über Weichteilplastik im Gesicht. Han etablerte seg som allmennlege i 1927. Han ble medlem av NSDAP samme år.

I 1933 skriftet han fra SA til SS og ble utnevnt til prøyssisk statsråd av vennen Hermann Göring. I 1939 ble Conti rikshelsefører og statssekretær, og i 1944 ble han så utnevnt til SS-Obergruppenführer. 

Etter krigen skulle han stilles for retten på grunn av sin deltagelse i eutanasiprogrammet, men tok sitt eget liv den 6. oktober 1945.

 Referanser 

Kategori:Personer fra Lugano
Kategori:Tyske nazister
Kategori:SS-generaler
Kategori:Tyske leger
Kategori:Nazi-leger
Kategori:Tyske statssekretærer
Kategori:SA-personell
Kategori:Tyskere fra andre verdenskrig
Kategori:Personer tilknyttet det tredje rike
Kategori:Deltakere i Kappkuppet
Kategori:Medlemmer av frikorps
Kategori:Personer tilknyttet Aktion T4
Kategori:Menneskeforsøk
Kategori:Medlemmer av NSDAP (innmeldt 1925–1932)
Kategori:Tyske krigsfanger under andre verdenskrig
Kategori:Dødsfall under fengselsopphold
Kategori:Forbrytelser mot menneskeheten
Kategori:Krigsforbrytelser